THCOM บุ๊กพิเศษหนุนงบฯปี 63 พลิกกำไร 514 ลบ. ใจดีปันผล 0.20 บ.ขึ้น XD 18 ก.พ.นี้
THCOM บุ๊กพิเศษหนุนงบฯปี 63 พลิกกำไร 514 ลบ. จากปีก่อนขาดทุน 2.2 พันลบ. ใจดีปันผล 0.20 บ.ขึ้น XD 18 ก.พ.นี้ และกำหนดจ่าย 19 เม.ย.64
5 ก.พ. 2564

บริษัท ไทยคม จำกัด (มหาชน) หรือ THCOM รายงานผลการดำเนินงานงวดปี 2563 มีกำไรสุทธิ ดังนี้

โดยในปี 2563 บริษัทมีกำไรสุทธิ 514 ล้านบาท ส่วนใหญ่เป็นผลมาจากรายการพิเศษ ซึ่งประกอบด้วยรายได้จากเงินชดเชย รายการพิเศษจากการปรับโครงสร้างสัญญาลูกค้าและรายการอื่นๆ สุทธิกับผลขาดทุนจากอัตราแลกเปลี่ยน โดยบริษัทมีผลกำไรจากการดำเนินงานปกติสำหรับปี 2563 และปี 2562 เป็นจำนวน (135) ล้านบาท และ (304) ล้านบาท
ขณะที่รายได้ขายและบริการ ปรับตัวลดลงอย่างหนักเมื่อเทียบกับช่วงเดียวกันของปีก่อน  ทั้งในส่วนของรายได้จากการให้บริการดาวเทียบมและบริการที่เกี่ยวเนื่อง รวมถึงรายได้จากการให้บริการอินเตอร์เน็ตและสื่อ
อย่างไรก็ตาม ต้นทุนการขายและการให้บริการ รวมถึงค่าใช้จ่ายในการขายและบริหาร ปรับตัวลดลงอย่างมีนัยสำคัญ
พร้อมกันนี้ บริษัทประกาศจ่ายปันผลจากงวดดำเนินงานวันที่ 1 ม.ค.63-31 ธ.ค.63 เป็นเงินสด 0.20 บาทต่อหุ้น กำหนดวันที่ไม่ได้รับสิทธิปันผล (XD) วันที่ 18 ก.พ.64 และกำหนดจ่าย 19 เม.ย.64